tomron87/hebrew-wikipedia-sentences-corpus huggingface dataset:
ארים היה לעורך הפוליטי בעיתון "אולוס" (Ulus) ולאחר שזה נסגר הקים עיתון משלו ב-1953 בשם "יני אולוס הלקצ'ה" (Yeni Ulus–Halkçı).
ב-1956 לקח ארים חלק בשיחות אודות עתידה של קפריסין שנערכו בלונדון ומונה לנציבות האירופית לזכויות אדם.
הוא המשיך לעסוק בניסוחה של החוקה הקפריסאית ב-1959 וייעץ בנושא זה למשלחת הטורקית לאומות המאוחדות.
ב-1961 שב ארים לכהן באספה הלאומית כראש סיעת מפלגת העם הרפובליקאית, אך שנה לאחר מכן הורחק משורות המפלגה באופן זמני עקב מחלוקת בינו לבין מנהיגה איסמט אינני.
בין 1961 ל-1970 היה ארים נציגה של טורקיה למועצת אירופה.
ב-17 באפריל 1972 התפטר ארים מראשות הממשלה באופן סופי כשמדיניותו לא זכתה לתמיכת האספה, ופרש מהתפקיד ב-22 במאי 1972. בתקופת כהונתו, שנמשכה כ-14 חודשים בלבד, הספיק ארים להקים את משרד התרבות ולאסור על גידול אופיום בלחץ אמריקאי.
בתקופתו אף פוזרה ונאסרה "מפלגת הפועלים הטורקית" (Türkiye İşçi Partisi, TİP) ונרצח קונסול ישראל בטורקיה אפרים אלרום.
שנות שלטונו של ארים התאפיינו ברדיפת ארגונים שמאלנים ומעצר פעילי שמאל.
ארים נרצח ב-19 ביולי 1980 ומילטנטים שמאלנים נטלו אחריות על המעשה.
ייתכן שההתנקשות בחייו באה על רקע רדיפת השמאל בתקופת כהונתו כראש ממשלה, וכן אפשר שתרמה להתחוללותה של ההפיכה הצבאית השלישית בטורקיה ב-12 בספטמבר 1980.
בהלכה, נידוי הוא אחד מהעונשים שיש בסמכות בית דין לגזור במקרים מסוימים.
האדם המנודה לא מצטרף לזימון, ואין רואים בו אחד מעשרה למניין לכל דבר שבקדושה, אין יושבים בתוך ארבע אמותיו (כשני מטר), ואם הוא מת כשהוא מנודה לא מספידים אותו ולא מלווים את מיטתו.
בית הדין של אותה העיר אף שולח אבן לשים על ארונו כביכול לבצע בו סקילה.
ישנם שני סוגים של נידוי: האחד הוא נידוי פרטי, שיכול אפילו תלמיד לנדות את מי שביזה בפניו את רבו או אביו.
נידוי זה מחייב רק את מי שאינם חכמים.
הסוג השני הוא נידוי על ידי בית דין, שמחייב את הכלל.
ישנן עשרים וארבע עילות לנידוי (על פי ):
המבזה את החכם ואפילו לאחר מותו.
המזלזל בדבר מדברי סופרים וכל שכן בדברי תורה.
מי שלא שעה להזמנת בית דין.
מי שלא קיבל עליו את הדין.
מי שיש ברשותו דבר מזיק כמו כלב רע.
המוכר את הקרקע שלו לגוי שיציק לשכנו היהודי.
המעיד על חברו בערכאות של גויים והוציאו כסף על פיו.
שוחט שאינו נותן את הזרוע, לחיים וקיבה לכהן.
המחלל יום טוב שני של גלויות.
העושה מלאכה בערב פסח אחר חצות.
המביא את הרבים לידי חילול השם.
המביא את הרבים לידי אכילת קדשים בחוץ.
המחשב שנים וקובע חודשים בחו"ל.
שוחט שלא בדק סכינו לפני חכם.
העושה שותפות ומשא ומתן עם גרושתו.
המנדה את מי שאינו חייב נידוי.
ההבדלים בין שני סוגי הנידויים
חכם המנדה לכבוד עצמו מחייב רק את הפחותים ממנו לנהוג באיש נידוי, אבל רבו של המנדה, או הנשיא אינם מחויבים לנהוג בו נידוי.
כאשר מנודה אדם לעיר שאינה עירו, הנידוי הזה תקף רק לאותה העיר ולא לעירו של המנודה.
ומתיר החכם המנדה את הנידוי בכל עת שרוצה.
לעומת זאת המנודה על ידי בית דין בשל אחת העברות שחייבים עליהן נידוי, חייבים כל ישראל לנהוג בו נידוי, כולל הנשיא, עד שיחזור בתשובה מהדבר שבגללו נידוהו, ויתירו לו נידויו.
אסור למנודה להסתפר או לכבס את בגדיו כמו דיני האבל, אך, בשונה מאבל, מותר לו ללמוד תורה וללמד אחרים.
כמו כן מותר לעשות עמו עסקים, לעומתו אדם שעשו עליו חרם אסור אף בכל אלו.
על המנודה לבקש שיתירו לו נידויו, מי שלא ביקש התרה לאחר שלושים יום מנדים אותו שוב, אם עדיין לא ביקש התרה עושים עליו חרם.
כדי להחיל נידוי אומרים חברי בית הדין: "פלוני (זה) בשמתא (נידוי)".
ואז מחויבים כולם לנהוג בו כמנודה.
ומתירים לו ואומרים: "שרוי לך, מחול לך", ואם הוא לא נמצא בפניהם אומרים "שרוי לו, מחול לו".
התנא רבי אליעזר בן הורקנוס המכונה רבי אליעזר הגדול שהיה תלמידו של רבי יוחנן בן זכאי ורבו של רבי עקיבא נודה על ידי חבריו לאחר שלא הסכים לפסוק כמותם בעניין תנורו של עכנאי.
בגמרא מסופר על הוויכוח בו רבי אליעזר מכשיר את התנור וחבריו אוסרים, ולא עוזרות לו כל הראיות שמביא, כולל בת קול שיצאה מן השמים כמותו וחבריו טוענים "לא בשמים היא", הקביעה ההלכתית מסורה לתלמידי החכמים.
רבי אליעזר שמסרב לקבל דעתם מנודה ורבי עקיבא תלמידו הוא זה אשר מספר לו על דבר הנידוי.
עד יום מותו היה רבי אליעזר בנידוי ורק לאחר מותו התיר רבי יהושע את נדרו ויכלו לקברו בכבוד הראוי לו.
מקרים מפורסמים נוספים בתלמוד היו עקביא בן מהללאל וישו, שהיה תלמידו של יהושע בן פרחיה.
האחרון נידה אותו עקב הערה מיותרת על עיניה של מי שארחה אותם.
ישו ניסה לשוב לרבו, ולהתיר את נידויו, אבל הוא הבין לא נכון את דחייתו של יהושע (שהיה באמצע קריאת שמע), ועזב את יהדותו והחל לעסוק בכשפים.
מקרה מפורסם של נידוי היה נידויו של ברוך שפינוזה על ידי הקהילה היהודית באמסטרדם.
בנצרות, נידוי הוא הכרזה הבאה להשעות או להוציא אדם מן הקהילה הדתית אליה השתייך, הכרוכה בגינוי רוחני של האדם, או הקבוצה המנודה.
מקורותיו של הנידוי בכתבי הברית החדשה.
בברית החדשה מספר מועט של דוגמאות לנידוי.
בבשורה על-פי מתי מסופר שישו הורה להתייחס לאנשים הפוגעים שוב ושוב באחרים כאל גוי או מוכס: "וְאִם־לֹא יִשְׁמַע אֲלֵיהֶם וְהִגַּדְתָּ אֶל־הַקָּהָל וְאִם־לֹא יִשְׁמַע גַּם־אֶל־הַקָּהָל וְהָיָה לְךָ כְּגוֹי וּכְמוֹכֵס".
באיגרת אל הרומאים כותב פאולוס: "וַאֲנִי מַזְהִיר אֶתְכֶם אַחַי לָשׂוּם פְּנֵיכֶם בִּמְשַׁלְּחֵי מְדָנִים וּמִכְשׁוֹלִים שֶׁלּא כַלֶּקַח אֲשֶׁר לְמַדְתֶּם וְסוּרוּ מֵהֶם׃", ובאיגרת יוחנן השנייה נאמר: "איש אם יבוא אליכם ולא יביא את התורה הזאת, אל תקבלו אותו הביתה ואל תאמרו לו "שלום"; כי המברך אותו בברכת שלום משתתף במעשיו הרעים".
במצבים מעין אלה, הכנסייה מיידעת את ציבור המאמינים שאין עוד לציית לאדם זה, ומודיעה לאנשי הכמורה כי אותו אדם הוציא עצמו במזיד מן הכנסייה, וכי אין לשתף אותו עוד בסקרמנט, עד למועד שבו תהיה השלמה.
יש ובהכרזה ניתנים התנאים להשלמה לצורך השבת המנודה לחיק הכנסייה ואף מוגדרת סמכותו של המחליט על ההשלמה, בין אם זה בישוף או האפיפיור.
הנידוי משמש בכנסייה הקתולית ככלי "מרפא", אמצעי לחץ על האדם לשנות את התנהגותו או הצהרותיו, להתוודות על חטאיו ולשוב כחבר מלא בקהילה.
בכנסייה האורתודוקסית המזרחית קיים הבדל בין נידוי לבין חרם (anathema, מן היוונית: ανάθεμα).
בעוד הנידוי אוסר על אדם לכהן בפולחן הדתי ולקבל את הסקרמנטים, החרם מוגדר כהרחקה מוחלטת של האדם מן הקהילה ואיסור קיומם של קשרים אתו.
הנידוי בדרך כלל מוגבל בזמן, והמנודה רשאי להשתתף בתפילות בכנסייה.
החרם, לעומת זאת, משמעו ניתוק מוחלט מן הכנסייה, והוא מתבטל אך ורק באמצעות חרטה שלמה מצד המוחרם.
במאה החמישית לספירה יצרה לראשונה גם הכנסייה הקתולית הבחנה בין נידוי לבין חרם.
ניהול איכות תוכנה הוא ניהול איכות תהליך פיתוח התוכנה ואיכות המוצר.
בניהול איכות תוכנה, מוצר איכותי הוא מוצר שעומד בדרישות שאופיינו לו לשביעות רצון הלקוח.
שילוב תשתית לניהול איכות תוכנה במחזור חיי הפיתוח החל מהיום הראשון הוא קריטי להבטחת פיתוחו המוצלח של מוצר איכותי.
המדען Ian Sommerville מגדיר את המושג ניהול איכות תוכנה (SQM) כמושג-על המקיף את שלוש שכבות האיכות
מדריך איכות ברמת הארגון הכולל
סטנדרטים, רגולציות, נהלים וכלים ליצירה, בדיקה להערכה ואישור תוצרי הפיתוח
ארגון ידע נצבר ונגיש לצוותי הפתוח והניהול בארגון
מוצרי מדף נבחרים לביצוע האמור לעיל
תוכנית האיכות נכתבת לכל פרויקט ומשמשת להגדרת מחויבותו ליישם בתהליך הפיתוח חבילה מוגדרת של סטנדרטים, נהלים וכלים שהותאמו לצורכי הפרויקט.
המקורות לתוכנית איכות תוכנה הם:
רכיבים מהבטחת איכות תוכנה (SQA) שברמת הארגון, אשר אומצו במלואם לשימוש חוזר בפרויקט או עודכנו והותאמו לצורכי הפרויקט
סטנדרטים, נהלים וכלים חדשים הנדרשים בפרויקט אך חסרים בחבילת הבטחת איכות התוכנה (SQA).
רכיבים אלה נכתבו במיוחד עבור הפרויקט או יובאו ממקורות שמחוץ לארגון.
בקרת האיכות תוכנה נועדה להבטיח שהבטחת האיכות ותכנון האיכות מבוצעות כנדרש ובתהליך על ידי צוותי הפיתוח.
בקרת איכות תוכנה כוללת את הפעילויות הבאות
ייעוץ והדרכה בכתיבת מסמכים הנדסיים בהנחיית תבניות
ניהול/ליווי סקרי איכות (כגון סקר אפיון דרישות, סקר עיצוב, סקר מוכנות לבדיקות) וביצוע סקירות (למסמכים הנדסיים ולקוד) לבדיקה, הערכה ואישור תוצרי הפיתוח
בדיקה והערכה לשיפור היישום של שיטות, נהלים וכלי תוכנה
ביצוע מבדקי איכות להערכת המוכנות לאיכות.
ניהול איכות תוכנה - תפקידים עיקריים
שותף בכיר בתהליך הפיתוח שנועד לסייע בפיתוח מוצר תוכנה איכותי
מעודד "תרבות לאיכות" בסביבה הארגונית לפיה האיכות היא באחריותו של כל פרט בארגון
מאפשר ניידות צוותי פיתוח בין פרויקטים בתוך הארגון בעקומת לימוד קצרה
מאפשר הן איתור שגיאות והן הימנעות משגיאות בתהליך פיתוח מסודר.
אנתוניה יוג'יניה "ניה" ורדלוס היא שחקנית, תסריטאית ובמאית קולנוע קנדית, שמוכרת בשל סרטה "החתונה היוונית שלי"; עבורו הייתה מועמדת לפרס אוסקר לתסריט המקורי הטוב ביותר ולפרס גלובוס הזהב לשחקנית הטובה ביותר.
ורדלוס נולדה בוויניפג, מניטובה שבקנדה.
היא בתם של ההורים היוונים-קנדים דורין כריסטאקוס, מנהלת חשבונות ועקרת בית, וקונסטנטין "גאס" ורדלוס, מפתח קרקעות שנולד בקלבריטה, יוון.
היא למדה בבית הספר סנט ג'ורג' ובתיכון שפטסברי בוויניפג ולאחר מכן נרשמה לאוניברסיטת ריירסון בטורונטו.
ורדלוס התפרסמה בזכות הסרט "החתונה היוונית שלי" משנת 2002, לו כתבה את התסריט ובו שיחקה בתפקיד הראשי.
בעקבות הסרט, שזכה להצלחה מסחרית, הופקה סדרת טלוויזיה בעלת אותו שם, שבה שיחקו רוב השחקנים שהופיעו בסרט, לרבות ורדלוס עצמה, שאף הייתה התסריטאית והמפיקה בפועל.
הסדרה לא זכתה להצלחה ושידורה הופסק לאחר 7 פרקים בלבד.
ב-2004 היא שיחקה לצד טוני קולט בסרט "קוני וקרלה".
היא הופיעה לצד בעלה השחקן במספר סדרות וסרטים, כגון "נסיך החלומות" ו"המופע של דרו קארי".
ב-2009 הופיעה בתפקיד הראשי בסרט "האהבה היוונית שלי" ולאחר מכן גם כתבה, ביימה ושיחקה בתפקיד ראשי בסרט "שונאת את חג האהבה".
בספטמבר 1993 היא נישאה לשחקן האמריקאי איאן גומז.
לאחר שניסו במשך תשע שנים להרות באמצעות הפריה חוץ גופית ופונדקאות, ורדלוס וגומז אימצו את בתם, אילריה, בשנת 2008. באותה תקופה אילריה הייתה בת שלוש וחלק ממערכת האומנה.
בשנת 2013, ורדלוס כתבה ספר על החוויה, רב מכר של הניו יורק טיימס שהיא כינתה "Instant Mom", והיא עדיין תורמת את כל ההכנסות מהתמלוגים שלה לקבוצות אימוץ.
ורדלוס פרסם גם טור עצות על תהליך האימוץ ב"הפינגטון פוסט".
ב-3 ביולי 2018 פורסם כי ורדלוס הגישה בקשה לגירושין מגומז לאחר 25 שנות נישואין, וכי הם כבר היו פרודים מאז יוני 2017. הגירושים שלהם הושלמו כעבור חודשיים.
+שנהסרטתפקידהערות1997Men Seeking Womenאיריס2002Meet Prince Charmingג'ניפרהחתונה היוונית שליפוטלה "טולה" פורטוקלוסגם תסריטאית
מחנה הריכוז נידרהאגן היה מחנה ריכוז זמני שתיפקד כשלוחה של מחנה הריכוז זקסנהאוזן, ולאחר מכן של מחנה הריכוז בוכנוואלד בקרבת הכפר וולסבורג במחוז פאדרבורן.
המחנה הוקם על פי הוראתו של היינריך הימלר במטרה לשכן בו את עובדי הכפייה שעסקו בשיפוץ טירת וולסבורג אשר יועדה לשמש כבית הספר המרכזי ומקום המפגש עבור הפיקוד העליון של האס אס, וכ"מרכז העולם" לאחר השגת הניצחון הסופי בידי הנאצים.
בשלב הראשון להקמתו לא היו במחנה מבני קבע ותנאי מחיה מינימליים, האסירים חסו באוהלים והיו חשופים לחלוטין לפגעי מזג האוויר.
בשנת 1941 הפך נידרהאגן למחנה ריכוז עצמאי, הוקמו בו מספר מבני אבן לשימוש המטבח ומגורי אנשי הצוות, וצריפים למגורי האסירים.
בתקופה זו שהו בו כ-3,900 אסירים.
ההרכב האנושי של אסירי המחנה היה מעורב מכל מגזרי האוכלוסיות שהוגדרו כבעייתיות בעיני הנאצים, ובכלל זאת יהודים ושבויי מלחמה.
כשליש מאסירי המחנה מתו במהלך תקופת מאסרם כתוצאה מרעב מחלות ותנאי סביבה אכזריים.
בשנת 1942 נבנתה במחנה משרפה על מנת להיפטר מן הגופות המצטברות.
בשטח המחנה התנהלו בידי אנשי הגסטפו גם הוצאות להורג של מתנגדי המשטר מקרב אוכלוסיית האזור.
עם התגברות המלחמה הואט קצב העבודות במתחם הטירה, והדרישה לאספקת אסירי העבודה פחתה.
בשנת 1943 שהו במחנה כ-50 אסירים בלבד.
המחנה שוחרר בידי הצבא האמריקני ב-2 באפריל 1945.
בתחילת המאה ה-21, נותרו רק שרידים מעטים ממחנה נידרהאגן.
מטבח המחנה משמש כיום כבית דירות ואת תחנת כיבוי האש המקומית בכפר וולסבורג.
בית השער בכניסה משמש כיום כבית מגורים פרטי.
באתר שבו הייתה רחבת המסדרים של המחנה מוצבת אנדרטה בצורת משולש, כזיכרון לטלאי הזיהוי שענדו האסירים.
נידוף באור, או פוטו-אוופורציה הוא תהליך בו כוכב לכת מאבד חלק מהאטמוספירה שלו או את כולה עקב קרינה אלקטרומגנטית מהכוכב שלו.
תהליך דומה מנדף חומר מדיסקה קדם-פלנטרית.
נידוף באור משמעותי במרחקים קטנים מאוד מהכוכב, פחות ממרחקו של מרקורי מהשמש.
באופן דומה, קרינה מספיק חזקה מכוכב אחד יכולה לנדף חומר מכוכב אחר במערכת של כוכב כפול.
באופן כללי, מהירות של מולקולות בגז מתפלגת באופן דומה להתפלגות מקסוול-בולצמן, כלומר באטמוספירה של כוכב לכת קיימות מולקולות הנעות במהירויות שונות וכלל שמגדילים את הטמפרטורה, כך המהירות הממוצעת, הנתונה על ידי עולה.
אם מולקולה נמצאת קרוב לקצה האטמוספירה, כלומר באקסוספירה עם מהירות תרמית הגבוהה ממהירות מילוט הנתונה על ידי , קיים סיכוי שמולקולה זו תעזוב את הכוכב.
תהליך בו מולקלות עוזבות את הכוכב עקב מהירות תרמית נקרא "בריחה תרמית", "בריחת ג'ינס" או "נידוף".
כאשר פוטונים אנרגטיים מהכוכב פוגעים במולקולות בשכבות החיצוניות של כוכב הלכת, המולקולות מתייננות ופולטות אלקטרונים שפוגעים במולקולות אחרות.
מולקולות אלו מקבלות אנרגיה קינטית ותנע ולכן טמפרטורת האקסוספרה עולה.
כך נוצר מצב שיותר מולקולות נמצאות במהירות העולה על מהירות מילוט ולכן יותר מולקולות עוזבות את כוכב הלכת בתהליך של בריחה תרמית.
ככל שמספר המסה של חלקיקי הגז קטן יותר, כך החלקיקים יקבלו יותר מהירות מפגיעת האלקטרונים.
לכן מימן מתאדה הכי הרבה ביחס לגזים אחרים.
ברגע שהשכבות החיצוניות ביותר מתנדפות, השכבות הפניות יותר נחשפות לקרינה מיינת וכך התהליך ממשיך.
ככל שכוכב הלכת מאבד יותר מסה, כך הכבידה שלו יורדת דבר המגביר עוד יותר את התהליך.
הנידוף נספק ברגע שכל הגזים הקלים התנדפו מהפלנטה.
הקצב בו חומר בורח מהאקסוספירה תלוי במספר גורמים:
ככל שהטמפרטורה גבוהה יותר כך קצב הבריחה גדול יותר
ככל מסת החלקיקים המרכיבים את האקסוספירה גבוהה, כך קצב הבריחה קטן יותר
ככל שרדיוס האקסוספירה קטן יותר, כך קצב הבריחה קטן יותר
ככל שמסת הפלנטה גדולה יותר, כך קצב הבריחה קטן יותר
על מנת שהתהליך יתרחש, הקרינה הפוגעת צריכה להיות מייננת.
קרינה בלתי מיינת כדוגמת אור נראה או קרינה אינפרה-אדומה חודרות למעמקי הפלנטה ומחממות את השכבות הפנימיות יותר, אך הליך זה לא תורם לנידוף, כיוון שהמולקולות בשכבות הפנימיות אינן חופשיות לעזור את הפלנטה.
כך ששני תחומים של אורכי גל רלוונטיים לתהליך: קרינת X (קרינת רנטגן) וקרינת EUV (קרינה אולטה סגולה קיצונית).
לפוטונים של קרינת X, יש חתך פעולה קטן יותר מפוטונים של EUV ולכן הם חודרים לעומק רב יותר אל תוך האטמוספירה החיצונית.
בשלבים הראשונים של אבולוציית הכוכב קרני ה-X הם מקור החימום העיקרי כיוון שהכוכב הצעיר פולט שטף גובהה מאוד של קרינה בתחום זה.
לחלק מאותה האנרגיה הנפלטת מכוכב הופכת לעבודת לחץ נפח () של הפלנטה.
קצב איבוד המסה נתון על ידי:
כאשר ו הם מסת ורדיוס הפלנטה בהתאמה, F הוא שטף של קרינת X בתחום של 1–20 אנגסטרום, היא פונקציה של יחס בין רדיוס הפלנטה לבין גבול רוש (או רדיוס היל) שלה ו הוא קבוע.
פוטונים בתחום העל-סגול בעלי אנרגיה יכולים ליינן חלקיקי מימן דרך האפקט הפוטואלקטרי.
החלקיקים המיוננים יעברו רקומבינציה וייווצר שיווי משקל בין פוטו-יוניזציה (יינון באור) לבין רקומבינציה בטמפרטורה של כ מעלות קלווין.
תהליך נידוף באור משמעותי עבור כוכבי לכת המכילים כמות גדולה של מימן והליום הנמצאים קרוב מאוד לכוכב שלהם, כלומר כוכבי לכת מסוג של צדק חם.
כוכבי לכת כאלה ככל הנראה לא יכולים להיווצר קרוב לכוכב שלהם בתהליך של ספיחה על ליבה.
ההסבר המקובל הוא שכוכבי אלו נוצרו מעבר לקו השלג ונדדו לרדיוס קרוב יותר בשלבים הראשנים של היווצרות מערכת כוכבי הלכת.
כאשר כוכב לכת גזי מתקרב לכוכב שלו ומקבל ממנו יותר שטף פוטונים, הטמפרטורה הכללית שלו עולה והוא מתנפח כלומר רדיוסו גדל מבלי להגדיל את המסה.
בכך הכבידה באקסוספרה יורדת וכוכב הלכת נחשף יותר לתהליך של נידוף באור.
דיסקה קדם-פלנטרית, שהיא דיסקת ספיחה המקיפה כוכבים צעירים יכולה להתפזר עקב רוח כוכבית וחימום.
הקרינה פוגעת בחומר ומאיצה אותו החוצה מן הכוכב.
האפקט מורגש בעיקר סביב כוכבים בעלי קרינה חזקה, כמו כוכבי O או כוכבי B, או כאשר קדם-כוכב מגיע לשלב של היתוך גרעיני.
הגז ברובו הוא מימן והליום - גזים בעלי מולקולות קלות.
מולקולות אלו, המקבלות אנרגיה קינטית מהפוטונים מקבלות מהירות גובהה יותר ולכן מפוזרות מהר ובכך מגדילות את היחס בין מוצקים לגז בדיסקה.
קרינה מהכוכב מעורר את החלקיקי בדיסקה.
ככל שמתרחקים מהכוכב, כך צריך פחות אנרגיה בשביל להימלט מהכוכב.
ניתן להגדיר "רדיוס כבידתי" () מהכוכב:
כאשר עבור גז מונו-אטומי, G הוא קבוע ניוטון, M מסת הכוכב, מסת שמש, משקל אטומי של הגז, הוא קבוע בולצמן ו־T זו טמפרטורה.
מחוץ לרדיוס זה, העירור מהקרינה מסוגל לגרום לחלקיקים להתאדות החוצה.
ברדיוס הקטן מ, לאחר תקופה של כ שנים, שיעור הספיחה הופך לקטן משיעור האידוי.
נפתח פער ברדיוס של והחומר בתוך הדיסקה הפנימית יותר נופל על הכוכב, או מפוזר הרחק מהכוכב לרדיוס הגדול מ, שם הוא מתאדה.
נוצר חור בדיסקה המתפשט עד ל.
ברגע שהוא נוצר, הדיסקה החיצונית יותר ל מתנקה מחומר במהירות.
נִיָה פָּארְקֵן (בשוודית: Nya Parken, "הפארק החדש", לפעמים נקרא "הפארק") הוא אצטדיון כדורגל הנמצא בעיר נורשפין שבשוודיה.
האצטדיון הוא המגרש הביתי של מועדון הכדורגל אִי אֵף קוֹהַּ נורשפין, ומכיל כ-16,000 מקומות ישיבה.
במקור נבנה האצטדיון גם לאירוח ענפי ספורט נוספים כמו הוקי-קרח, טניס ואתלטיקה.
האצטדיון אירח מספר טורנירים בינלאומיים, בהם גם טורניר הגביע העולמי בכדורגל 1958, אליפות אירופה בכדורגל 1992 וכן מעל לכ-150 משחקים בינלאומיים (במסגרת קבוצת הכדורגל המקומית).
שטחו הכללי של האצטדיון הוא כ-50,000 מטרים רבועים.
בעת בניית האצטדיון ב-1903 ניתן לו השם "היכל הספורט של נורשפין" (או "מרכז האתלטיקה של נורשפין"; Norrköpings Idrottspark), אך בפי אוהדי המועדון המקומי, וציבור חובב הכדורגל בשוודיה בכלל, נודע המגרש בשם "הפארק" (Den Parken, או בפשטות Parken).
לאחר שיפוץ נרחב שעבר האצטדיון במהלך 2008–2009 בעלות של כ-300 מיליון קרונור, שם האצטדיון שונה באופן רשמי ל"ניה פארקן", דהיינו "הפארק החדש", ובכך ניתנה חותמת רשמית לשמו המסורתי של האצטדיון, ואוהדי הכדורגל המשיכו לכנותו הן "הפארק" והן "הפארק החדש".
במהלך העשור השני והשלישי של המאה ה-21 נרכשו זכויות שמו של האצטדיון על ידי חברות מסחריות שונות, וכך שונה שמו של האצטדיון מדי מספר שנים, כשפעם אחת נקרא "אסטרייטאפורטן" (Östgötaporten) בין השנים 2016–2020, ופעם אחרת "פלאטינום קארס ארנה" (PlatinumCars Arena) החל מ-2020.
דביט היה בן למשפחה ערבית-נוצרית מסועפת ובעלת שורשים ביפו וברמלה.
הוא למד והתחנך בין השאר בבית הספר התיכון לאמנויות תלמה ילין בגבעתיים.
בגיל 19 זכה למלגת לימודים בבית הספר הגבוה לאמנויות בסופיה, בולגריה.
שם רכש הכשרה אקדמית כפסל.
בעת שהותו שם פתח וניהל מסעדה בשם "רמלה".
בגיל 27 הגיע ליוון, שם הסתבך בסמים, הועמד לדין, הורשע וישב שש שנים בכלא היווני.
בגיל 33 השתחרר מהכלא, שב לרמלה, רכש בית ישן בעיר העתיקה, שיפץ אתו והפך אותו גם לסדנה לאמנות.
בהמשך התחתן, התגרש, ונישא בשנית לאישה מוסלמית.
אחד מתווי ההיכר המובהקים המאפיינים את עבודתו הם פסלי עצי הזית שהוא יצר.
עצי הזית היו קרובים ללבו של דביט, כסמל מובהק בן אלפי שנים לנוף הים-תיכוני שבתוכו צמח, וכסמל לשלום במזרח התיכון ובעולם.
דביט יצר מאות רבות של עצים, כל אחד מהם ייחודי ושונה מהאחרים.
העצים עשויים חוטי ברזל ונחושת, בגדלים שונים - מגודל טבעי ועד לעצים זעירים.
הגדולים שבהם מוצבים כפסלי חוצות.
דביט יצר בשנים האחרונות לחייו בעיקר פסלי ברזל.
פסליו נרכשו על ידי אספני אמנות מישראל וממדינות אחרות.
פסליו הוצגו בתערוכות יחיד ובתערוכות קבוצתיות, בין השאר ביפו, ברמלה, בירושלים ובקיבוץ ניר עוז, ובתערוכת אמנות קבוצתית, המוקדשת לעץ הזית בגלריה של האוניברסיטה המורמונית בהר הזיתים בירושלים.
"חלומו של זית" הוא פסל של עץ זית שנוצר בשיתוף פעולה בין רות הורם לניהאד דביט.
הפסל מוצב בכיכר וינגייט בירושלים, במקום המהווה פרשת דרכים בין היישוב היהודי, הערבי והנוצרי-מנדטורי.
הפסל נוצר כמיזם עבור קרן "ראות ורעות" בירושלים, התומכת בין השאר באמנים עם נכות ראייה (רות היא אמנית בעלת מגבלת ראייה).
נפטר בפתאומיות בביתו בעיר רמלה ב-15 בינואר 2024.
נידלס היא עיר במחוז סן ברנרדינו, בדרום מדינת קליפורניה.
העיר שוכנת על הגדה המערבית של נהר הקולורדו, בתת-האזור עמק מוהאבי של מדבר מוהאבי, בסמוך לגבולות עם המדינות אריזונה ונבדה, ובערך כ-180 קילומטרים מהסטריפ של לאס וגאס.
זו העיר המזרחית ביותר באזור האורבני של לוס אנג'לס רבתי.
אל העיר ניתן להגיע בכביש בין-מדינתי 40 ובכביש 95. על פי מפקד האוכלוסין של 2010 התגוררו בעיר 4,844 תושבים, גידול קטן מ-4,830 התושבים שנמנו במפקד בשנת 2000.
משמעות שם העיר באנגלית היא "מחטים", והעיר קרויה על שם קבוצה של פסגות מחודדות בהרי מוהאבי, ממזרח לנהר באריזונה דרומית לעיר, המכונות "המחטים" ("The Needles").
הקהילה הגדולה של האינדיאנים בני המוהאבי משתפת בין שמורת האינדיאנים פורט מוהאבי והעיר.
נידלס היא שער כניסה לשמורה הלאומית מוהאבי.
בני המוהאבי, אחד משבטי האינדיאנים של נהר קולורדו הם אינדיאנים שחיו באזור עמק מוהאבי במשך תקופה ארוכה לפני בוא האירופאים לאזור.
בשפת מוהאבי הם קוראים לעצמם ʼAha Makhav שפירושו "אנשים החיים לאורך הנהר".
דרך מוהאבי ההיסטורית עוברת כיום דרך השמורה הלאומית מוהאבי.
ב-1859 נבנה לידה המבצר פורט מוהאבי על מנת להגן על החלוצים המהגרים לקליפורניה ונוסעים אחרים מתקיפות המוהאבי.
העיר נוסדה במאי 1883 כתוצאה מבניית מסילת הברזל של חברת הרכבת אטצ'יסון, טופיקה וסנטה פה (Atchison, Topeka and Santa Fe Railway) שחצתה במקור את הקולורדו בנקודה זו.
שם היישוב נגזר מ"המחטים", פסגות הרים מחודדות, שבהן יצרה הרוח חורים (שאפשר לראות רק בסירה מנהר קולורדו), בקצה הדרומי של העמק.
נקודה זו על נהר קולורדו הייתה אתר גרוע לגשר כזה.
בנקודה זו לא היו גדות איתנות ותחתית מוצקה.
בנוסף, הגשר לא היה באיכות הטובה ביותר, מה שהוביל לביקורת כי היה זה "מבנה רופף למראה", והוא היווה מכשול לספינות שכן הוא לא כלל חלק מתרומם כדי לאפשר תנועת סירות.
שיטפונות והתפתלות של נהר הקולורדו הרסו את הגשר בשנים 1884, 1886 ו-1888. לבסוף נכנעה הרכבת לאיתני טבע ובנתה גשר שלוחה גבוה שיסודותיו נשענים על סלע מוצק בנקודה שבה היה הנהר צר בהרבה, במרחק של שישה עשר קילומטרים במורד הזרם ליד היישוב טופוק (Topock) של ימינו, והוא הושלם במאי 1890.
במקור עיירת אוהלים של צוותי בניית הרכבת.
חברת הרכבת בנתה מלון, סככות רכב, חנויות וסככת קטרים (roundhouse).
בתוך חודש קמו ביישוב בית מרחץ סיני, דוכן עיתונים, מסעדה, חנויות כלליות, ותשע או עשר מסבאות.
העיירה הפכה לנמל הגדול ביותר על הנהר צפונית ליומה.
הרכבת וחברת פרד הארווי (Fred Harvey Company) בנו את בית המלון אל גרסס (El Garces) ואת תחנת סנטה פה בסגנון אדריכלות נאו-קלאסית וסגנון הבוז-אר (Beaux-Arts) ב-1908 שנחשבו ל"יהלום שבכתר" של כל שרשרת בתי העסק והמלונות שבנתה חברת פרד הארווי.
מבנה היסטורי זה נוסף למרשם הלאומי של מקומות היסטוריים (National Register of Historic Places), והוא שוחזר ושופץ ב-2014.
נידלס הייתה נקודת עצירה מרכזית בכביש 66 ההיסטורי מ-1920 עד 1960. עבור המהגרים מאגן האבק של המערב התיכון בשנות השלושים היא הייתה העיר הראשונה שסימנה את בואם לקליפורניה.
ברחוב הראשי יש רצף של מוטלים וחנויות מאותה תקופה.
"מחנה קרטי" (Carty's Camp), המופיע בקצרה ברומן "ענבי זעם", כשמשפחת ג'ואד נכנסת לקליפורניה מאריזונה, הוא עכשיו חצר רפאים, שרידיו ממוקמים מאחורי מוטל 66 משנת 1946.
ב-1949 החלה לשכת הטיוב של ארצות הברית במיזם גדול לחפור ערוץ חדש לנהר הקולורדו, שיישר את עיקול הנהר, שגרם לבעיות של הצטברות סחף מסיבי מאז הושלם סכר הובר.
נידלס היא מרכז לתיירות ונופש, מסורת הנמשכת עשרות שנים.
העיר היא שער הכניסה המזרחי לשמורה הלאומית מוהאבי, שמורה לאומית מדברית נופית.
על פי לשכת מפקד האוכלוסין של ארצות הברית שטח העיר הוא 81 קילומטרים רבועים, מהם 79.79 קמ"ר אדמה ו-1.21 קמ"ר הם מים.
נידלס ידועה, בדומה לעמק המוות השוכן צפונית-מזרחית לה, בחום העז בקיץ.
הטמפרטורות מגיעות לעיתים קרובות ל-49°C בסוף יולי ותחילת אוגוסט.
מנהל האוקיינוסים והאטמוספירה הלאומי הפדרלי מדווח לעיתים קרובות שתחנת מדידת מזג האוויר בנידלס היא אתר שבו נמדדה הטמפרטורה היומית הגבוהה ביותר בארצות הברית בחודשי הקיץ.
נידלס קובעת מדי פעם את שיאי הטמפרטורה היומיים ברמה לאומית ואף עולמית.
הטמפרטורה השנתית הממוצעת היא 23.4°C.
בחורף הטמפרטורות הגבוהות הנורמליות נעות מ-17°C ל-27°C והנמוכות בין 4°C ל-16°C.
במהלך הקיץ הטמפרטורות הגבוהות הנורמליות נעות מ-41°C ל-50°C והנמוכות בין 28°C ל-34°C.
כמות המשקעים השנתית הממוצעת היא 130 מילימטרים.
ב-22 ביולי 2006, בשעה 06:00 בבוקר, נמדדה בנידלס טמפרטורה של 38°C, שיא לטמפרטורה היומית הנמוכה הגבוהה ביותר.
בהמשך אותו יום הגיעה הטמפרטורה ל-49°C.
ב-13 באוגוסט 2012 התחוללה בנידלס סופת רעמים מלווה בגשם שהטמפרטורה שלו הייתה 46°C, ובכך נקבע שיא עולמי לגשם החם ביותר.
טמפרטורת האוויר הייתה אז 48°C, זהה לשיא החום לתאריך שנתי זה.
כיוון שהלחות הייתה רק 11%, הגשם התנדף ולכן "רק שרידים של משקעים נרשמו במד הגשם".
מסימיליאנו הררה, חוקר נתוני מזג אוויר, דיווח כי על פי הנתונים ההיסטוריים הייתה זו הלחות הנמוכה ביותר שבה ירד גשם בכדור הארץ.
הטמפרטורה הנמוכה ביותר שנמדדה בנידלס הייתה 6.6°C- ב-23 בדצמבר 1990. בשנה ממוצעת יש 168.4 ימים שבה הטמפרטורה המקסימלית היא 32°C או יותר ו-4.9 ימים שבהם הטמפרטורה הנמוכה ביותר יורדת ל-0°C או נמוך יותר.
בממוצע ישנם 23 ימי גשם בשנה.
השנה הגשומה ביותר הייתה 1965 ובה ירדו 241 מילימטרים גשם.
השנה היבשה ביותר הייתה 2006 שבה ירדו 17 מילימטרים של גשם.
החודש הגשום ביותר היה ספטמבר 1976 שבו ירדו 120 מילימטרים.
היממה הגשומה ביותר הייתה 28 באוגוסט 1955 שבה ירדו 65 מילימטרים של גשם.
אף ששלג נדיר מאוד בנידלס ירדו בינואר 1949 39 סנטימטרים של שלג, שמתוכם ירדו 31 סנטימטרים ב-12 בינואר 1949.
העיר ידועה גם בשל סופות רעמים מקומיות בינוניות עד קשות במהלך המונסון של אמריקה הצפונית.
טמפרטורה זו השוותה את שיא החום בנידלס שנמדד ב-17 ביולי 2005, ושברה את השיא הקודם לחודש יוני (50.6°C) שנקבע ב-29 ביוני 2013.
על פי מפקד האוכלוסין של 2010 התגוררו בעיר 4,844 תושבים, צפיפות אוכלוסייה של 59.8 תושבים לקילומטר רבוע.
הגיל החציוני היה 39.3 שנים.
בין השנים 2009 ל-2013 הייתה ההכנסה השנתית החציונית של משק בית בנידלס 29,613 דולרים, כש-28.8% מהאוכלוסייה חיו מתחת לקו העוני הפדרלי.
במשק בית ממוצע היו 2.52 נפשות.
בעיר התגוררו 1,202 משפחות שגודלן הממוצע היה 3.12 נפשות.
העיר נידלס קמה רשמית ב-30 באוקטובר 1913 כ-"עיר אמנה" (charter city), כלומר ששיטת הממשל בה נקבעת על ידי העיר ולא המדינה או הממשל הפדרלי.
בראש העיר עומד ראש עירייה ומועצת עיר שבה שישה חברים שנבחרו בבחירות.
ראש העיר מכהן במשך שנתיים, וחברי המועצה מכהנים במשך ארבע שנים.
המועצה בוחרת אחד מחבריה כסגן ראש העיר.
ב-2008, בעקבות הטענות כי המחוז לא היה מוכן לתמוך בשמירה על בית החולים בעיר, שהיה שרוי במצוקה, כמרכז רפואי בשירות מלא, שקלה העיר פרישה מקליפורניה ולהפוך לחלק מנבדה השכנה, במרחק קילומטרים ספורים בלבד.
נשקלה גם האפשרות להצטרף למדינת אריזונה או אפילו הקמת מחוז חדש.
הצעות להחליף מדינות דורשים הסכמה מהקונגרס של ארצות הברית ומבתי המחוקקים של שתי המדינות.
כביש בין-מדינתי 40, המכונה מקומית "הכביש המהיר נידלס", הוא הכביש הראשי העובר בנידלס, והוא מקשר בין ברסטו במערב ואריזונה במזרח.
כביש 95 גם כן נכנס לעיר ממזרח על הנתיב של כביש 66 לשעבר במקביל לכביש בין-מדינתי 40, ואז נפרד ממנו מערבית לעיר וממשיך לנבדה.
גשר נהר הקולורדו מחבר את נידלס ישירות עם מחוז מוהאבי וכביש 95.
אמטרק, מערכת רכבות הנוסעים הלאומית, משרתת פעם ביום את נידלס.
קו הרכבת סאותוסט צ'יף (Southwest Chief) בין שיקגו ללוס אנג'לס עוצר בתחנת הרכבת של העיר בין חצות ל-2 לפנות בוקר.
בתחבורה ציבורית מקומית באזור נידלס מטפלת "תחבורת אזור נידלס" (Needles Area Transit).
נכון ל-2 באוגוסט 2016 הפעילה רשות התעבורה של עמק ויקטור (Victor Valley Transit Authority) קו אוטובוס מנידלס לברסטו וויקטורויל בימי שישי.
נידלס מקבלת שירותי כיבוי אש ממחלקת כיבוי האש של סן ברנרדינו (San Bernardino County Fire Department).
תחנת כיבוי מספר 32 משמשת כמרכז מנהלי של כיבוי אש וכוללת ארבע כבאיות.
בנידלס פועל מזה שנים רבות בית חולים בשירות מלא ובו חדר מיון הפועל 24 שעות ביממה.
במסגרת החינוך הציבורי פועלים בעיר שני בתי ספר יסודיים, חטיבת ביניים ובית ספר תיכון והם חלק מהנפה המאוחדת של נידלס (Needles Unified School District).
נפה זו היא אחת הגדולות בארצות הברית במונחי שטח כ-16,000 קילומטרים רבועים.
גבולות הנפה מאמבוי (Amboy) עד נידלס, ודרומה לסכר פארקר.
במסגרת הנפה יש 1,158 תלמידים.
בית הספר התיכון חבר באגודה של בתי הספר בנבדה בגלל הריחוק משאר בתי הספר בקליפורניה.
בנוסף פועלים בנידלס שני בתי ספר פרטיים בניהול של שני זרמים בנצרות.
סבלינה פננה , הידועה יותר בשם הבמה שלה, ניה ג'קס היא מתאבקת אמריקאית, המופיעה בארגון ההיאבקות WWE, בתוכנית סמאקדאון.
פננה נולדה בסידני, אוסטרליה וגדלה בהונולולו, הוואי.
בתם של ג'וסף ורנאטה פננה.
פננה למדה בקולג' פלמור בסן מרקוס, קליפורניה, שם שיחקה כדורסל.
לפני שהחלה להתאבק הייתה דוגמנית למידות-גדולות.
פננה הוחתמה על ידי ה-WWE בתחילת שנת 2014 ונשלחה למתחם הפיתוח NXT, שמקורו באורלנדו, פלורידה.
את הופעת הבכורה שלה ערכה ב-7 במאי 2015 במופע NXT שלא שודר לטלוויזיה תחת השם זאדה בקרב זוגות יחד עם דווין טיילור נגד ביילי וכרמלה, קרב שאותו זאדה וטיילור הפסידו.
באוגוסט התאבקה פננה תחת שם הבמה החדש שלה ניה ג'קס.
את הופעת הבכורה הטלוויזיונית שלה ערכה ג'קס ב-14 באוקטובר בפרק של NXT, כאשר היא מנצחת.
לאחר הבכורה שלה, ג'קס פתחה ברצף ניצחונות כדי להפוך את דמותה ל"רעה" ובלתי מנוצחת.
בנובמבר ג'קס פתחה בריב הראשון שלה נגד ביילי על אליפות הנשים של NXT.
ג'קס קיבלה הזדמנות להילחם על האליפות ב-16 בדצמבר באירוע NXT TakeOver: London, אותה הזדמנות לא מומשה וג'קס לא הצליחה לנצח את ביילי.
ב-27 בינואר 2016 ג'קס שבה לזירה לאחר חודש של חוסר פעילות עקב "פציעה" שסופרה בעלילה עם ניצחון על ליב מורגן.
ב-25 במאי ג'קס ניצחה בקרב משולש כדי להיות הטוענת לכתר נגד אסקה תוך כדי שהיא גוברת על אלכסה בליס וכרמלה.
קרב האליפות בין השתיים נקבע ל-8 ביוני לאירוע NXT TakeOver: The End, אך שוב ג'קס לא הצליחה לזכות באליפות.
ב-20 ביוני ג'קס הפסידה לביילי במה שהיה למעשה הקרב האחרון שלה ב-NXT.
לאחר שהועברה מ-NXT לרוסטר הראשי של ה-WWE כחלק מהדראפט המסורתי של שנת 2016, ג'קס ערכה את הופעת הבכורה הרשמית שלה ב-25 ביולי בניצחון על מתאבק מקומית, מה שהוביל לתחילת רצף ניצחונות חדש כנגד מתאבקות מקומיות וחסרות ניסיון רב.
ב-5 בספטמבר ג'קס התעמתה מאחורי הקלעים עם אלישה פוקס, מה שקבע קרב בין השתיים שבוע לאחר מכן.
אותו קרב הסתיים ללא הכרעה תוך כדי שג'קס מבצעת את מהלך ה"ספיר" על פוקס דרך מעקה הזירה.
ב-25 בספטמבר בקרב המקדים לאירוע התנגשות של אלופים לשתיים היה קרב חוזר שבו ג'קס ניצחה.
ב-31 באוקטובר ג'קס ניצחה את ביילי לאחר שנודע שאותה ג'קס משתתפת בקרב סדרת ההישרדות המסורתי כחלק מקבוצת Raw.
באותו אירוע ב-20 בנובמבר ג'קס הודחה בהכנעה על ידי בקי לינץ', אך קבוצתה של ניה הצליחה לנצח את קבוצת סמאקדאון.
ב-19 בדצמבר ג'קס תקפה ופצעה את סשה בנקס מה שגרם לפתיחת עימות בין השתיים.
התקיפה של ג'קס עלתה לה ביוקר כאשר בנקס הסיחה את דעתה בקרב הטוענת לכתר לאליפות הנשים של Raw נגד ביילי.
עימות זה הוביל לקרב מקדים באירוע רויאל ראמבל בין אותן ג'קס ובנקס, כאשר ג'קס יצאה עם ידה על העליונה.
ב-2 באפריל באירוע הגדול ביותר בשנה, רסלמניה 33, ג'קס השתתפה בקרב הדחות מרובע על אליפות הנשים של Raw נגד שארלוט פלייר, ביילי וסשה בנקס, קרב שאותו ביילי ניצחה ושמרה על התואר.
ב-26 ביוני ג'קס השתתפה בקרב הדחות יחידים כדי לקבוע את המועמדת מספר אחת לתואר.
ג'קס הדיחה את ביילי, מיקי ג'יימס, דנה ברוק ואמה ברציפות, לא לפני שבנקס גרמה לה להיכנע ולהפסיד.
ב-28 באוגוסט בפרק של Raw אלכסה בליס החזירה אל ידיה את חגורת האליפות, לאחר הקרב ג'קס הגיעה כדי לברך את האלופה החדשה, אך לאחר זמן קצר כשג'קס הרימה את בליס על כתפיה היא הפילה אותה בכוונה והניפה את חגורת האליפות באוויר, מה שסימן תחילת יריבות מובהקת בין השתיים.
ב-5 בספטמבר ניתנה לג'קס ואמה אופציה להצטרף לקרב שנקבע בין בליס לבנקס לאירוע No Mercy ולהפוך אותו לקרב מרובע, כל מה שהן היו צריכות היה לנצח בקרב זוגות את אותן בליס ובנקס.
ג'קס ביצעה על בנקס את מהלך ה"לג דרופ" הידוע, במהלך המהלך אמה נגעה בגבה של ג'קס, נכנסה לזירה והצמידה את בנקס, מה שקבע שבאירוע הבא הקרב יהיה קרב מרובע על האליפות של אלכסה בליס.
אותו הקרב הפך להיות קרב מחומש כאשר ביילי מצטרפת לקרב, כל זה לא עזר לניה לזכות בתואר באותו אירוע.
ב-4 בדצמבר ג'קס פתחה במערכת יחסים עם אליפות ה-WWE במשקל קל, אנזו אמורה, ושבוע לאחר מכן נראתה איתו כאשר לדבריה היא רוצה לדבר איתו בפרטיות.
ב-18 בדצמבר ג'קס הפכה לדמות הטובה כאשר היא מצילה את ביילי, מיקי ג'יימס וסשה בנקס מתקיפתן של קבוצת Absolution (פייג', מנדי רוז וסוניה דוויל).
ב-8 בינואר 2018 ג'קס הצהירה שהיא נכנסת לקרב הרויאל ראמבל נשים הראשון בתולדות הארגון.
שבוע לאחר מכן ג'קס הפסידה לאסקה הבלתי מנוצחת, תוך כדי שג'קס נפצעה במהלך הקרב, מה שגרם לשופט להפסיק את הקרב בטענה שג'קס אינה יכולה הייתה להמשיך בקרב.
ב-22 בינואר 2018 במסגרת הפרק לכבוד 25 שנים לתוכנית Raw חברה ג'קס לדוויל, רוז ואלישיה פוקס בהפסדן לאסקה, סשה בנקס, ביילי ומיקי ג'יימס.
ב-28 בינואר באירוע הרויאל ראמבל בקרב הראמבל הנשים הראשון בתולדות הארגון נכנסה ג'קס כמספר ה-22, אך הודחה על ידי לא פחות משבע מתאבקות.
ב-5 בפברואר הג'נרל מנג'ר, קורט אנגל, קבע לג'קס קרב נגד אסקה באירוע "תא ההדחות", ואם ג'קס תצליח לנצח את אסקה היא תצורף לקרב ברסלמניה 34 על אליפות הנשים של Raw שיהפוך לקרב משולש.
שבוע לאחר מכן ג'קס תקפה את סשה בנקס וביילי לאחר הקרב בין השתיים.
ב-20 בפברואר כחלק מהסיבוב הראשון של אתגר ה-Mixed Match Challenge הפסידו ג'קס ואפולו לאלופת הנשים של סמאקדאון שארלוט פלייר ולאלוף ארצות הברית בובי רוד.
באירוע "תא ההדחות" שנערך ב-25 בפברואר ג'קס נוצחה על ידי אסקה.
יממה לאחר מכן בתוכנית Raw ג'קס ביחד עם אלופת הנשים, אלכסה בליס, ומיקי ג'יימס הפסידו בקרב שלוש על שלוש לביילי, סשה בנקס ואסקה.
ב-5 במרץ ג'קס הפסידה בהכנעה לאסקה.
אלופת הנשים של Raw והציוות לטמינה (2018–2019)
ב-12 במרץ ג'קס הפכה לראשונה בקריירה שלה לדמות בעלת אופי טוב, זאת לאחר שאלופת הנשים של Raw, אלכסה בליס, לעגה וניצלה אותה.
מעשה זה הוביל לקביעת קרב בין השתיים שיערך באירוע רסלמניה 34 על אליפות הנשים של Raw.
שבועיים לאחר מכן, גברה ג'קס על מיקי ג'יימס, חברתה של בליס.
ב-2 באפריל תקפה את בליס וג'יימס לאחר ההפסד בקרב של האחרונות לאסקה ודנה ברוק.
ברסלמניה 34 ג'קס גברה על בליס והפכה לאלופת הנשים של Raw.
לילה לאחר מכן בתוכנית Raw ג'קס הציגה את השותפה שלה לקרב הזוגות נגד בליס וג'יימס, והיא הייתה לא אחרת מאלופת הנשים של NXT לשעבר, אמבר מון.
ג'קס ומון גברו בקרב על בליס וג'יימס.
ב-23 באפריל במסגרת הקרב המרכזי של התוכנית ג'קס לצידן של ביילי, אמבר מון, נטליה וסשה בנקס הפסידו כתוצאה מפסילה לאלכסה בליס, מיקי ג'יימס וה-Riott Squad (רובי ריוט, ליב מורגן ושרה לוגאן).
מאוחר יותר באותו הערב פורסם שהקרב החוזר בין ג'קס לבליס על אליפות הנשים של Raw ייערך בבאקלאש.
בבאקלאש ג'קס הצליחה לשמור על התואר נגד בליס.
ב-14 במאי נודע שג'קס תפגוש את רונדה ראוזי לקרב על התואר באירוע כסף בבנק, שיתקיים ב-17 ביוני.
ב-28 במאי ג'קס חזרה לגלם את הדמות הרעה, בכך שהיא לעגה לראוזי על העובדה שהיא לא מפחדת מתרגילי הכנעות הבריח שלה.
ב-4 ביוני ג'קס גברה בקרב על נטליה.
באירוע כסף בבנק, שנערך ב-17 ביוני, ג'קס הגנה על תוארה נגד ראוזי בקרב שנגמר בפסילה לאחר שאלכסה בליס תקפה את ראוזי וג'קס ולאחר מכן פדתה את המזוודה שזכתה בה באותו הערב על ג'קס ובכך הפכה לאלופת הנשים החדשה של Raw.
לילה לאחר מכן בתוכנית Raw, הג'נרל מנג'ר של התוכנית, קורט אנגל, הודיע לבליס שג'קס מימשה את חוזה הקרב החוזר שלה על התואר וקרב ביניהן יתקיים באירוע חוקי אקסטרים.
ב-2 ביולי ג'קס ניצחה את מיקי ג'יימס.
שבוע לאחר מכן, ב-9 ביולי, ג'קס ונטליה ניצחו בקרב זוגות את בליס וג'יימס.
באירוע חוקי אקסטרים, שנערך ב-15 ביולי, ג'קס נוצחה על ידי בליס בקרב חוקי אקסטרים.
לאחר היעדרות קצרה מהמרקע עקב פציעה קלה, ג'קס חזרה לתוכנית ב-17 בספטמבר כשותפה המסתורית של אמבר מון וביחד השתיים ניצחו את אלישיה פוקס ואלכסה בליס.
שבוע לאחר מכן, ג'קס ניצחה את אלישיה פוקס בקרב יחידים.
ב-8 באוקטובר, ג'קס נוצחה על ידי אמבר מון כתוצאה מספירת חוץ.
ב-15 באוקטובר, ג'קס ומון ניצחו את דנה ברוק וטמינה.
שבוע לאחר מכן, ג'קס הפסידה בקרב מרובע אשר כלל את אמבר מון, ברוק וטמינה, בקרב שבו מון הצליחה לנצח.
באירוע אבולושן, שנערך ב-28 באוקטובר, ג'קס ניצחה בקרב הבאטל רויאל נשים לאחר שהדיחה אחרונה את אמבר מון.
ניצחון זה העניק לה הזדמנות לקבל קרב עתידי על אליפות הנשים של Raw.
יממה לאחר מכן בתוכנית Raw, ג'קס ניצחה בקרב יחידים את אמבר מון.
ב-5 בנובמבר, לאחר שניצחה את אמבר מון בקרב יחידים, ג'קס הפכה לדמות הרעה פעם נוספת לאחר שהצטוותה לשורות המתאבקת טמינה (שביניהן היו מספר עימותים במהלך השבועות שקדמו לכן), כשביחד הן תקפו את אמבר מון.
באירוע סדרת ההישרדות, שנערך ב-18 בנובמבר, ג'קס לקחה חלק בניצחונה של קבוצת Raw על קבוצת סמאקדאון במסגרת קרב הדחות הנשים המסורתי, כשבקרב זה ג'קס הייתה השורדת האחרונה.
לילה לאחר מכן, ג'קס וטמינה ניצחו בקרב זוגות את ביילי וסשה בנקס.
ב-3 בדצמבר, ג'קס וטמינה הפסידו בקרב זוגות לרונדה ראוזי ואמבר מון במסגרת הקרב המרכזי של התוכנית Raw.
באירוע TLC: שולחנות, סולמות וכיסאות, שנערך ב-16 בדצמבר, ג'קס כשלה בניסיונה לזכות באליפות הנשים של Raw לאחר הפסד לרונדה ראוזי.
ב-31 בדצמבר, ג'קס וטמינה הפסידו לנטליה ורונדה ראוזי.
ב-7 בינואר 2019, ג'קס הפסידה לסשה בנקס בקרב אשר קבע את זהות המועמדת לאליפות הנשים של Raw, שייערך ברויאל ראמבל.
שבוע לאחר מכן, ג'קס וטמינה הפסידו בקרב זוגות לרונדה ראוזי וסשה בנקס.
באירוע הרויאל ראמבל, שנערך ב-27 בינואר, ג'קס התחרתה בקרב הרויאל ראמבל המסורתי, כשנכנסה לקרב כמספר ה-29, הספיקה להדיח את איאו שיראי, נטליה וביילי אך הודחה על ידי בקי לינץ'.
מאוחר יותר באותו הערב, ג'קס עשתה היסטוריה כשהפכה לבן אדם הראשון שמשתתף בשני קרבות ראמבל שונים ולמתאבקת הרביעית שמשתתפת ברויאל ראמבל של הגברים, לאחר שתקפה את R-טרות' ונכנסה לקרב במקומו בתור המספר ה-30 והאחרון.
למרות שהדיחה את מוסטפא עלי, ג'קס ספגה סדרת מהלכים מצד דולף זיגלר, ריי מיסטריו ורנדי אורטון, כשלאחר מכן הודחה על ידי מיסטיריו.
לילה לאחר מכן, ג'קס וטמינה ניצחו את אלכסה בליס ומיקי ג'יימס בקרב העפלה לקרב תא ההדחות זוגות אשר יקבע את אלופות זוגות הנשים הראשונות של ה-WWE במסגרת אירוע תא ההדחות.
ב-11 בפברואר, ג'קס וטמינה ניצחו את ביילי וסשה בנקס וה-Riott Squad (ליב מורגן ושרה לוגאן) בקרב זוגות משולש, שבו הזוג המפסיד ייאלץ להיכנס ראשון לקרב תא ההדחות; מאחר שביילי הוצמדה לניצחון על ידי ג'קס, הזוג של ביילי ובנקס נקבע שייכנס ראשון לקרב תא ההדחות.
בקרב תא ההדחות, שנערך ב-17 בפברואר, ג'קס וטמינה נכנסו כמספר השישי והאחרון, ואף הספיקו להדיח את ה-Riott Squad (ליב מורגן ושרה לוגאן), אך הודחו על ידי ביילי, סשה בנקס, מנדי רוז וסוניה דוויל, שהצמידו בו זמנית את טמינה.
ב-25 בפברואר, ג'קס הפסידה בקרב יחידים לביילי.
באירוע פאסטליין, שנערך ב-10 במרץ, ג'קס וטמינה כשלו בניסיונן לזכות בחגורות אליפות זוגות הנשים של ה-WWE נגד האלופות, ביילי וסשה בנקס.
ב-1 באפריל, ג'קס, טמינה ו-The IIconics (בילי קיי ופייטון רויס) הפסידו בקרב ארבע נגד ארבע לבת' פיניקס, נטליה, ביילי וסשה בנקס.
ב-12 באפריל, דווח שג'קס קרעה את הרצועות הצולבות הקדמיות בשתי הברכיים שלה ותיעדר לתקופה של תשעה חודשים.
החזרה מפציעה ואלופת זוגות הנשים (2020–2021)
היא חזרה להתאבק בלילה לאחר הלילה השני של האירוע רסלמניה 36 בתוכנית Raw, כשהיא ניצחה בקרב יחידים את דיאונה פוראזו.
ב-13 באפריל, ג'קס העפילה לקרב הכסף בבנק של הנשים במסגרת האירוע כסף בבנק לאחר שגברה על קיירי סיין.
שבוע לאחר מכן, ג'קס גברה שוב על אותה סיין בקרב חוזר בין השתיים.
באירוע כסף בבנק, שנערך ב-10 במאי, ג'קס לא הצליחה לזכות בקרב הכסף בבנק, שבסופו אסקה היא זו שזכתה.
ב-25 במאי, ג'קס ניצחה את שארלוט פלייר ונטליה בקרב משולש אשר קבע את הטוענת לכתר לאליפות הנשים של Raw של אסקה באירוע באקלאש.
שבוע לאחר מכן, ג'קס ניצחה את קיירי סיין בקרב יחידים.
באירוע באקלאש, שנערך ב-14 ביוני, הקרב בין השתיים הסתיים בספירת חוץ כפולה.
לילה לאחר מכן בתוכנית Raw, התקיים קרב חוזר בין השתיים ובו ג'קס לא הצליחה במשימתה לזכות בתואר.
באירוע פייבאק, שנערך ב-30 באוגוסט, ג'קס ושיינה בייזלר ניצחו את ביילי וסשה בנקס וזכו באליפות זוגות הנשים של ה-WWE.
השתיים הגנו בהצלחה על התואר בקרב החוזר מול ביילי ובנקס ב-4 בספטמבר בתוכנית סמאקדאון.
השתיים היו אמורות להגן על חגורות האליפות באירוע התנגשות של אלופים, אך עקב אי כשירותן של האלופות, הן הגנו על התואר ב-5 באוקטובר בפרק של התוכנית Raw, בקרב שבו הן שמרו על חגורות האליפות.
ב-2 בנובמבר, בייזלר וג'קס הגנו בהצלחה על חגורות האליפות נגד דנה ברוק ומנדי רוז.
מאוחר יותר באותה התוכנית, ג'קס ניצחה בקרב יחידים את לאנה.
באירוע TLC: שולחנות, סולמות וכיסאות, שנערך ב-20 בדצמבר, ג'קס ובייזלר הפסידו את חגורות האליפות לאסקה ושארלוט פלייר, שחזרה מפציעה והיוותה מחליפה ללאנה הפצועה.
לילה לאחר מכן בתוכנית Raw, ג'קס ובייזלר ניצחו את דנה ברוק ומנדי רוז.
ב-11 בינואר 2021, ג'קס ובייזלר ניצחו בקרב זוגות את דנה ברוק ומנדי רוז.
במופע המקדים לאירוע רויאל ראמבל, שנערך ב-31 בינואר 2021, השתיים הצליחו להשיב אליהן את חגורות אליפות הזוגות לאחר שניצחו את אסקה ופלייר בקרב החוזר על התואר.
ב-8 בפברואר, ג'קס הפסידה ללאנה בקרב שולחנות.
באירוע תא ההדחות, שנערך ב-21 בפברואר, ג'קס ובייזלר רשמו הגנה מוצלחת על חגורות האליפות מול ביאנקה בלאייר וסשה בנקס.
לילה לאחר מכן בפרק של התוכנית Raw, ג'קס ובייזלר ניצחו את אסקה ושארלוט פלייר בקרב שאינו היה על חגורות אליפות זוגות הנשים.
ב-3 במרץ בפרק של התוכנית NXT, ג'קס ובייזלר הגנו בהצלחה על חגורות האליפות מול דקוטה קאי וראקל גונזלס באופן מעורר מחלוקת.
ב-19 במרץ, ג'קס כשלה בניסיונה לזכות באליפות הנשים של סמאקדאון לאחר שהפסידה לאלופה, סשה בנקס.
באירוע פאסטליין, שנערך ב-21 במרץ, ג'קס ובייזלר הגנו בהצלחה על חגורות אליפות זוגות הנשים מול ביאנקה בלאייר וסשה בנקס.
לילה לאחר מכן בפרק של התוכנית Raw, ג'קס ובייזלר ניצחו את דנה ברוק ומנדי רוז בקרב שאינו היה על חגורות האליפות.
ב-19 וב-30 באפריל, ג'קס ובייזלר הפסידו ללאנה ונעמי ולנטליה וטמינה בקרבות זוגות שאינם היו על חגורות האליפות שלהן.
ב-23 באפריל, ג'קס הפסידה בקרב יחידים לטמינה.
ב-3 במאי, בייזלר וג'קס הגנו בהצלחה על התואר מול לאנה ונעמי.
לעומת זאת, השתיים איבדו את חגורות אליפות זוגות הנשים לאותן נטליה וטמינה ב-14 במאי.
השתיים כשלו בניסיונן להשיב אליהן את חגורות האליפות, כשהפסידו לנטליה וטמינה בקרבות חוזרים ב-17 וב-24 במאי.
ב-2 באוגוסט בפרק של התוכנית Raw, ג'קס רשמה הפסד לריאה ריפלי.
ב-30 באוגוסט בפרק של התוכנית Raw, ג'קס ניצחה את שארלוט פלייר בקרב שאינו היה על אליפות הנשים של האחרונה.
שבוע לאחר מכן, ג'קס כשלה בניסיונה לזכות בתואר זה לאחר שהפסידה לאותה פלייר.
ב-20 בספטמבר בפרק של התוכנית Raw, ג'קס הפסידה לשיינה בייזלר כתוצאה מהכנעה טכנית.
ב-4 בנובמבר ג'קס שוחררה מהחוזה שלה וכך הסתיימה תקופתה בארגון.
פננה היא ממוצא סמואני וגרמני והיא בת דודה של דוויין "דה רוק" ג'ונסון ושל רומן ריינס.
ב-2 באוגוסט 2014 פננה והדודה שלה (אמו של דה רוק) נפגעו בתאונה חזיתית על ידי נהג שיכור תוך כדי שנהגו הביתה בחזרה מאירוע תרומה.
תאונה זו גרמה לשתיים להתאשפז בבית החולים והנהג המעורב בתאונה הואשם בנהיגה בשכרות.
PWI דירג אותה במקום ה-8 מתוך 100 המתאבקות הטובות ביותר לשנת 2018
אליפות זוגות הנשים של ה-WWE (פעמיים) - עם שיינה בייזלר
ניהוג אלומה (גם היגוי אלומה, באנגלית: Beam Steering) היא היכולת לשנות את הכיוון של האונה הראשית של עקום קרינה של אנטנה.
במערכות מכ"ם ותקשורת רדיו מערכות, היגוי אלומה עשוי להתבצע על ידי מיתוג של אלמנטים המרכיבים את האנטנה, או על ידי שינוי יחסי של המופע של אותות RF המוזנים לאלמנטים המרכיבים את האנטנה.
באקוסטיקה, היגוי אלומה משמש כדי לכוון את הצליל ביציאת הרמקולים למיקום ספציפי בתוך אזור החשוף אל הרמקולים.
היגוי האלומה נעשה על ידי שינוי העוצמה והמופע של שניים או יותר רמקולים המותקנים יחדיו, שינוי אשר גורם להתאבכות בצורה הרצויה.
מבחינה מסחרית, סוג של זה רמקול מכונה מערך קווי.
טכניקה זו כבר נמצאת בשימוש במשך שנים רבות, אך לאור התפתחויות בתחום של עיבוד אותות דיגיטלי, הטכנולוגיה זמינה גם בצורת מוצרים מסחריים.
אחד המוצרים הראשונים בתחום נמכר בתחילת 1990 על ידי דוראן אודיו, שהשיקה את הטכנולוגיה בשם DDC (ראשי תיבות של Digital Directivity Control - בקרת כיווניות דיגיטלית).
במערכות אופטיות, ניהוג אלומה יכול להתבצע על ידי שינוי של מקדם השבירה של מדיום שדרכו אלומה מועברת, או על ידי שימוש במראות, מנסרות, עדשות, או שימוש בסריג עקיפה, או בצורה מכנית.
ניה סיפאטיהי אלי היא אתלטית אמריקאית.
סגנית האלופה האולימפית (ריו דה ז'ניירו 2016), אלופת העולם (דוחה 2019) ואלופת האוניברסיאדה (שנג'ן 2011) בריצת 100 מטר משוכות ופעמיים ברציפות אלופת העולם באולם (סופוט 2014 ופורטלנד 2016) בריצת 60 מטר משוכות.
שיאה האישי בריצת 100 מטר משוכת מדרג אותה במקום התשיעי בכל הזמנים.
אלי נולדה בנוריסטאון, פנסילבניה וגדלה בג'רמנטאון בפילדלפיה.
היא בוגרת אוניברסיטת דרום קליפורניה.
באליפות המכללות שנערכה בשנת 2011 זכתה אלי במדליית זהב בריצת 100 מטר משוכות בתוצאה של 12.63 שניות (רוח גבית של 2.1 מטר/שנייה).
באוניברסיאדה שנערכה בשנג'ן, סין באוגוסט אותה שנה היא זכתה במדליית זהב בריצת 100 מטר משוכות בתוצאה של 12.85 שניות, בשלב חצי הגמר היא קבעה תוצאה של 12.79 שניות.
באליפות העולם שנערכה במוסקבה, רוסיה באוגוסט 2013 סיימה אלי במקום עשירי בריצת 100 מטר משוכות בתוצאה של 12.83 שניות.
באליפות העולם באולם שנערכה בסופוט, פולין במרץ 2014 זכתה רולינס במדליית זהב בריצת 60 מטר משוכות בתוצאה של 7.80 שניות, לפני סאלי פירסון מאוסטרליה (7.85 שניות) וטיפני פורטר מבריטניה (7.86 שניות).
באליפות העולם באולם שנערכה בפורטלנד, אורגון במרץ 2016 זכתה רולינס במדליית זהב בריצת 60 מטר משוכות בתוצאה של 7.80 שניות, לפני בת ארצה בריאנה רולינס (7.82 שניות) וטיפני פורטר (7.90 שניות) ובכך הגנה על תוארה.
באולימפיאדת ריו דה ז'ניירו (2016) היא זכתה במדליית כסף בריצת 100 מטר משוכות בתוצאה של 12.59 שניות, אחרי בריאנה רולינס (12.48 שניות) ולפני בת ארצה קריסטי קסטלין (12.61 שניות).
באליפות העולם שנערכה בלונדון, הממלכה המאוחדת באוגוסט 2017 סיימה אלי במקום שמיני בריצת 100 מטר משוכות בתוצאה של 13.04 שניות.
בשלב חצי הגמר היא קבעה תוצאה של 12.79 שניות ולעתה חמישית לריצת הגמר.
באליפות העולם שנערכה בדוחה, קטר באוקטובר 2019 זכתה אלי במדליית זהב בריצת 100 מטר משוכות בשיא אישי חדש של 12.34 שניות, לפני בת ארצה קנדרה הריסון (12.46 שניות) ודניאל ויליאמס מג'מייקה (12.47 שניות).
בשנת 2015 ילדה את בנה בכורה מזוגיות עם מייקל טינסלי, בשנת 2018 נולדה בתה מזוגיות עם האצן הקנדי, אנדרה דה גראס, האלוף האולימפי בריצת 200 מטר (טוקיו 2020), ובשנת 2021 נולדה להם בת נוספת.
ניהאט קהבצ'י (; נולד ב-23 בנובמבר 1979 באיסטנבול) היה כדורגלן עבר טורקי ששיחק בעמדת החלוץ.
ניהאט החל את הקריירה בבשיקטש, ובהמשך עבר לליגה הספרדית שם שיחק במדיהן של ריאל סוסיאדד ושל ויאריאל לפני ששב לבשיקטש.
על אף שלא זכה באליפות במהלך הקריירה, הצליח להגיע להישגים ובהם שתי זכיות בגביע הטורקי ופעמיים סגנות בליגה הספרדית.
ניהאט ייצג את נבחרת טורקיה במשך עשור, והוא ממוקם חמישי בטבלת מלך השערים של הנבחרת בכל הזמנים, עם 19 כיבושים ב-69 הופעות.
בין היתר ייצג את נבחרתו בטורנירי מונדיאל 2002 ויורו 2008.
ניהאט החל החל לשחק כדורגל בקבוצת הנוער של בשיקטש, אליה הצטרף בגיל 16. לקראת עונת , בגיל 17 קודם ניהאט לסגל הקבוצה הבוגרת על ידי המאמן הוולשי, ג'ון טושאק.
בעונת הבכורה שלו רשם 11 הופעות ליגה, בהן כבש שני שערים, וזכה עם הקבוצה בגביע הטורקי.
ניהאט לא שותף בצמד משחקי הגמר מול גלאטסראיי, בהם גברה בשיקטש על יריבתה בדו-קרב בעיטות עונשין.
בשלהי אותה העונה פגשה בשיקטש את האלופה גלאטסראיי במסגרת גביע הנשיא, שמו של הסופר קאפ הטורקי במהדורתו האחרונה עד ל-2005. ניהאט עלה מהספסל בדקה השבעים, במצב של שוויון 1-1. המשחק הלך להארכה, ובדקה ה-113 כבש ניהאט את השער שהעניק לקבוצתו 1–2 וזכייה בתואר.
לאחר עונת הבכורה, תפס ניהאט מקום קבוע יותר בהרכב של קבוצתו.
על אף שבשיקטש החליפה מאמן פעמיים במהלך שתי העונות הקרובות (קרל-היינץ פלדקאמפ החליף את טושאק במהלך עונת , והוחלף בעצמו על ידי הנס-פיטר בריגל לאחר כחצי שנה), הוסיף ניהאט למאזנו שישים הופעות ליגה ו-14 כיבושים, כאשר בשיקטש הייתה פעמיים ברציפות לסגנית האלופה בעונות אלו.
ניהאט התקדם והיה לאחד משחקניה החשובים של הקבוצה, עד שעזב אותה בינואר 2002, לאחר ארבע עונות וחצי בשורות הקבוצה.
בסך הכול כבש ניהאט 27 שערי ליגה עבור בשיקטש ב-114 הופעות.
בינואר 2002, במהלכה של עונת 2001/2002 נרכש ניהאט על ידי המועדון הספרדי, ריאל סוסיאדד.
מאמן הקבוצה באותה התקופה היה ג'ון טושאק, המאמן שהעלה את ניהאט לבוגרים בבשיקטש.
סוסיאדד שילמה עבור החלוץ כחמישה מיליון אירו, וניהאט הצטרף לסגל בו שיחק בין היתר בן ארצו וחברו לנבחרת, טייפון קורקוט.
ב-26 בינואר ערך ניהאט את הופעת הבכורה שלו, כשהחליף את צ'אבי אלונסו בדקה ה-72 בהפסד החוץ 1–3 לסלטה ויגו.
פחות משבועיים לאחר מכן כבר ערך הופעה שלישית בקבוצה וראשונה בהרכב הפותח, בהפסד החוץ 0–2 לברצלונה.
את שערו הראשון בספרד, ושער הליגה היחיד שלו באותה העונה, כבש ניהאט ב-24 בפברואר בשוויון 2-2 ביתי מול ראיו ואיקאנו, שאף היה לאחד ממשחקיו האחרונים בקבוצה של המאמן טושאק.
עונת 2002/2003, תחת המאמן הצרפתי ריינלד דנואה, הייתה לעונת הפריצה של ניהאט ואחת הטובות בקריירת המשחק שלו.
ניהאט פתח את העונה עם צמד במחזור הפתיחה בניצחון 2–4 על אתלטיק בילבאו, במשחק שנחשב לדרבי של חבל הבסקים.
ניהאט הצטיין במדי קבוצתו במהלך העונה, והוביל אותה למאבק אליפות עיקש מול ריאל מדריד.
סוסיאדד אף לא הפסידה למדריד במהלך העונה, עם שוויון 0-0 בחוץ וניצחון 2–4 בבית, בו כבש ניהאט את השער השלישי של קבוצתו.
שיתוף הפעולה בחוד בין ניהאט לדרקו קובאצ'ביץ' היה פורה ומוצלח, וסוסיאדד הובילה את הטבלה לאורך רוב המחצית הראשונה של העונה.
היא נותרה צמודה לפסגה והצליחה להעפיל למקום הראשון בשלבים הסופיים של העונה, אך איבדה את המקום הראשון מחזור אחד בלבד לסיומה, בעקבות הפסד 2–3 לסלטה ויגו, בו כבש ניהאט צמד שלא הספיק לקבוצתו.
בסך הכול כבש ניהאט 23 שערי ליגה באותה העונה, וסיים במקום השני (במשותף עם רונאלדו) בטבלת מלך השערים, עם שישה בלבד פחות מרוי מקאיי.
הוא אף זכה בפרס דון בלון לשחקן הזר המצטיין של הליגה הספרדית באותה העונה.
עונה לאחר מכן התקשתה סוסיאדד לשחזר את ההצלחה, וסיימה במקום ה-15 בליגה.
ניהאט ערך 32 הופעות ליגה באותה העונה והוביל את טבלת הכובשים של קבוצתו עם 14 כיבושים.
סוסיאדד שיחקה באותה העונה בליגת האלופות, ואף צלחה את שלב הבתים מהמקום השני (אחרי יובנטוס ולפני גלאטסראיי ואולימפיאקוס), לפני שהודחה בשמינית הגמר על ידי אולימפיק ליון.
על אף שהיה הכובש המצטיין בקבוצה ושותף בכל שמונת משחקיה של הקבוצה באירופה, לא הצליח ניהאט להבקיע שער במפעל האירופי הבכיר.
בעונת 2004/2005, תחת המאמן חוסה מריה אמורוטו, שוב אכזבה סוסיאדד וסיימה במקום ה-14 בליגה.
ב-19 בפברואר, במחזור ה-24 של העונה, נפצע ניהאט ברצועה הצולבת הקדמית, והפציעה השביתה אותו לכחצי שנה.
עד לפציעה צבר ניהאט 13 שערי ליגה ב-23 הופעות, ועל אף שהחמיץ כשליש ממשחקי הקבוצה בליגה, עדיין סיים כמלך שעריה.
על אף ההתעניינות הגוברת מצד מועדונים נוספים באירופה, המשיך ניהאט לעונה נוספת בקבוצה.
סוסיאדד, שהחליפה מאמן פעמיים במהלך העונה, סיימה את העונה בפער של נקודה בלבד מהקו האדום והצליחה לשרוד בליגה, עם שבעה שערי ליגה של ניהאט ב-32 הופעות.
במהלך העונה היה ניהאט קרוב לעזיבה ולהצטרפות לספרטק מוסקבה, אך נאלץ לוותר על המעבר עקב פציעתו של קובאצ'ביץ', שותפו להתקפה.
את תקופתו בת ארבע וחצי העונות בסוסיאדד סיים ניהאט בתום העונה, כשלזכותו 58 שערי ליגה ב-133 הופעות במדי הקבוצה.
ב-16 במאי 2006 חתם ניהאט בשורות ויאריאל.
ניהאט חתם על חוזה לחמש עונות במדי הקבוצה של מנואל פלגריני, ועבר אליה בהעברה חופשית לאחר שחוזהו בסוסיאדד הסתיים והוא סירב לחתום על חוזה חדש.
עונת הבכורה של ניהאט ספגה מכה משמעותית כאשר ב-22 בנובמבר קרע שוב את הרצועה הצולבת הקדמית, ושוב נאלץ להיעדר חודשים ארוכים מהסגל.
למעשה, עד לתום העונה שותף לעשר דקות נוספות בלבד כמחליף במחזור הנעילה של העונה.
בלעדיו סיימה הקבוצה במקום החמישי והעפילה לגביע אופ"א.
ניהאט חזר לכושר במהלך הקיץ, ופתח את עונת 2007/2008 כשהוא משתלב בחוליית ההתקפה החזקה של הצהובים לצד רובר פירס וג'וזפה רוסי.
סגנות שנייה לניהאט בליגה הספרדית, ורביעית בקריירה.
בעקבות העונה המרשימה, בחר העיתון הספרדי אל מונדו בניהאט לשחקן המצטיין של הקבוצה.
עונת 2008/2009 הייתה לאחרונה של ניהאט בקבוצה, ובכלל בליגה הספרדית.
הוא שוב סבל מפציעות חוזרות ונשנות שהגבילו אותו ל-23 הופעות בכל העונה (19 בליגה וארבע נוספות באירופה).
רק בתשעה מקרים פתח ניהאט בהרכב, והוא סיים את העונה ללא שערים.
בסך הכול בשלוש עונות במדי ויאריאל כבש ניהאט 18 שערי ליגה ב-62 הופעות.
ב-27 ביוני 2009, שבע וחצי שנים לאחר עזיבתו, חזר ניהאט למועדון נעוריו, בשיקטש.
החזרה הביתה לא התפתחה לפי הציפיות של המועדון ושל השחקן.
בעונתו הראשונה בקבוצה הפגין יכולת פושרת וסיים את העונה עם שלושה שערי ליגה בלבד ב-23 הופעות.
בעונתו השנייה בקבוצה צבר 11 הופעות ליגה בלבד, ללא שערים.
ב-25 באפריל 2011, במהלך משחק מול קוניאספור, התעמת ניהאט עם אחד משחקניה הבכירים של הקבוצה, ריקארדו קווארסמה.
ניהאט כעס על הפורטוגלי שלא מסר לו את הכדור והעימות הפיזי הסתיים רק לאחר התערבות של חבריהם לקבוצה.
היה זה משחקו האחרון של ניהאט במדיה של בשיקטש, והוא לא שותף יותר עד לתום העונה.
הוא כלל לא נכלל בסגל בשיקטש לגמר הגביע הטורקי, בו ניצחה בפנדלים את איסטנבול בשאקשהיר.
ב-18 במאי 2011, בתום שתי עונות במדי הקבוצה, שוחרר ניהאט על ידי בשיקטש שהתירה את חוזהו, על אף שנותרו לו שנתיים נוספות בחוזה.
בעקבות שחרורו מבשיקטש, זכה ניהאט להתעניינות מצד מועדונים בספרד, בהם קאסטיון וריאל סוסיאדד, קבוצתו לשעבר, ואף להתעניינות מצדה של לוס אנג'לס גלאקסי, אך פתח את העונה ללא קבוצה.
ב-12 בינואר 2012 הודיע ניהאט על פרישתו ממשחק פעיל בגיל 32.
ניהאט החל את דרכו בנבחרת טורקיה זמן קצר לאחר ההעפלה לרבע הגמר ביורו 2000, תחת המאמן שנול גינש, כאשר היה בן עשרים בלבד.
את הופעת הבכורה שלו במדי טורקיה ערך ב-7 באוקטובר 2000, במשחק החוץ מול במסגרת מוקדמות מונדיאל 2002. שנה בדיוק לאחר מכן, ב-6 באוקטובר 2001, כבש ניהאט את שער הבכורה שלו בנבחרת, עדיין בקמפיין המוקדמות, בניצחון החוץ 0–3 על .
לאחר ארבע הופעות במסגרת המוקדמות, זומן ניהאט על ידי גינש לסגל טורקיה לקראת מונדיאל 2002, אך כשחקן משלים בלבד בסגל.
במשחק הפתיחה מול ניהאט לא שותף.
במשחק השני מול עלה מהספסל בדקה ה-79 במקומו של יילדיריי בשטורק, ושבע דקות אחר כך ראה את נבחרתו מאבדת יתרון ומסיימת בשוויון 1-1. במשחק השלישי והקריטי בשלב הבתים בין טורקיה ל, שוב לא נכלל ניהאט בסגל, כאשר נבחרתו ניצחה 0–3 והעפילה לשמינית הגמר.
טורקיה פגשה בשמינית את , וניהאט זכה להופעה שנייה בטורניר, כשעלה כרבע שעה לסיום במקומו של אומיט דבאלה.
טורקיה ניצחה 0–1 והתקדמה לרבע הגמר, אך עבור ניהאט הייתה זו הופעה אחרונה בטורניר.